Wenche Girlando

Wenche Hvitstein Girlando (født 13. mai 1942) er en norsk musiker, scenekunstner og dramapedagog. Hun har regissert og holdt kurs i dukketeater, skuespillerteater og revy. 

Hun begynte som artist i 1962, og turnerte både i Norge og utlandet.

Faglig bakgrunn 

Wenche Girlando er utdannet cand.mag. fra Høgskolen i Oslo. og Universitetet i Oslo. 

Hun tok flere kurs hos den østerrikske klovnen Andreas Jaggi, samt hos italienske Carlo Barsotti. Sistnevnte var komiker og regissør, og var særlig kjent som Dario Fos regiassistent gjennom en årrekke. I Norge studerte hun teaterfaget blant annet gjennom kurs hos Tryggve Hoff og Nina Brodersen.

Spesialiseringen i figurteater fikk hun blant annet også gjennom en rekke kurs og seminarer hos Jane Mykle og senere hos danske Ole Bruun Rasmussen, som i flere tiår var en markant skikkelse i norsk figurteater. Hun har også studert figurteater ved Akademiet for figurteater i Østfold.

Karriere
Astrid Wenche Hvitstein startet å arbeide som musiker og scenekunstner i 1962.

Etter utstrakt turnévirksomhet i inn- og utland i 25 år, kom hun tilbake til Sandefjord hvor hun b.a. startet barneteatergruppen Schakespirene i Sandefjord kommunens regi. Dette barne- og ungdomsarbeidet drev hun i Sandefjord Kommune i ca 15 år. 

I den norske spenningsfilmen Øye for øye, som hadde premiere i 1985, medvirket Wenche Girlando og Raffaele Girlando som musikere. Filmen hadde en rekke fremtredende norske skuespillere i rollene, og var regissert av Gianni Lepre, som også hadde skrevet manus til filmen.

Året 1986 ble hun ansatt som aktivitets konsulent ved Gloppe Gymnas og siden 1987 som dramapedagog ved Sandefjord Gymnas/vgs.

Etter omfattende utdannelse innen scenekunst og figurteater startet hun opp det musikalske barneteateret "Lommeteateret" sammen med ektemann og musiker  Raffaele Girlando. Teateret definerte seg per 1987/2007 som en fri, profesjonell gruppe. Wenche Girlando har vært både manusforfatter, scenograf og regissør, og forestillingene hun har satt opp har hatt figurteater integrert i alle sine produksjonen. De har turnert på hele Østlandet.

Høsten 1996 ble hun ansatt som drama/teaterpedagog ved Skien videregående skole.

Hun ble ansatt som dramapedagog ved Sandefjord Musikk/Kulturskole i 1994.

Wenche Girlando har hatt ansvar for ca 110 store og små sceniske oppsettinger/forestillinger i Vestfold og Telemark

Hun har deltatt som skuespiller i en rekke reklamefilmer og senest i TV serien "Indre havn".

Som pensjonist startet hun enmanns bedriften Julehuset-Sandefjord og driver denne bedriften i vinterhalvåret.

Verv 
Wenche Girlando har hatt en rekke verv i foreninger knyttet til teatervirksomhet. Hun har sittet som styremedlem i Norges Amatørteaterforening (NATF) og i Norsk Teaterråd (NAT) sentralt og som leder av fylkeslaget i Vestfold, og har også sittet i styret i Sandefjord Teaterforening.

Hun har vært aktiv politiker i Sandefjord Venstre og innehatt flere verv, bl.a. i kommunestyret, kulturutvalget og andre utvalg.

Sitter siden 2018 i styret for SandefjordJazz.
Sitter i styret for "Sti for Øye" i Stokke

Referanser 

Norske figurspillere
Norske musikere